IKTATÓSZÁM: 07-7/375-29/2017 TÁRGY:Pályázatok Benyújtása a Pécs és Környéke Szociális Alapszolgáltatási és Gyermekjóléti Alapellátási Központ És CSaládi Bölcsőde Hálózat szolgáltatásainak fejlesztésére

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2017. június 26.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

-

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat** nappali ellátásainak fejlesztésére 2016. évben benyújtott pályázat sikertelensége miatt a Pécsi Többcélú Agglomerációs Társulás ismételten indulni kíván a **TOP - 4.2.1.-15 „Szociális alapszolgáltatások infrastruktúrájának bővítése, fejlesztése”** című pályázati felhíváson. A pályázat változatlan tartalommal is benyújtható, azonban a csökkentett támogatási összeg miatt, indokolt esetben két pályázatot is készíthet a fenntartó. A szakmai tartalom csökkentését az érintett önkormányzattal egyeztetni szükséges.

**Infrastrukturális fejlesztés keretén belül a pályázati kiírás szerint tervezhető fejlesztések:**

* épület/ek átalakítása, felújítása (épületgépészet is, megújuló energiaforrások alkalmazása)
* az épületekhez tartozó, telekhatáron belüli külső terek (udvar, zöld terület) kialakítására, átalakítására, felújítására.

**Eszközbeszerzés:**

* eszközök, bútorok és berendezési, felszerelési tárgyak;
* külső terekhez kapcsolódó tárgyi eszközök;
* jármű (mikrobusz, kerékpár) beszerzésre

A pályázatokat a Pécsi Többcélú Agglomerációs Társulás, Bakonya, Baksa, Görcsöny, Orfű és Szalánta községi önkormányzatok és a Baranya Megyei Önkormányzat Hivatala konzorciumban nyújtják be.

A TOP - 1.4.1.-16 **„A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével”** című pályázati felhívás keretén belül lehetőség nyílik a gyermekjóléti alapellátások, ezen belül a Családi Bölcsőde Hálózat fejlesztésére. A pályázó konzorcium az igényelt támogatástól függően ebben az esetben is több pályázatot készíthet.

**Infrastrukturális fejlesztés:**

- új telephely/szolgáltatás/feladat ellátási hely létesítésére

- épület/ek bővítése, átalakítása, felújítása (épületgépészet, épületvillamossági és épületszerkezeti fejlesztések, megújuló energiaforrások alkalmazása)

- udvar, játszóudvar felújítása, zöldterület-fejlesztése, növelése

**Eszközbeszerzés:**

- bútorok és egyéb berendezési tárgyak (udvari játékok, utcabútorok, játéktároló), eszközök (fejlesztő eszközök) beszerzését közvetlenül a szolgáltatáshoz kapcsolódóan

A pályázatokat a Pécsi Többcélú Agglomerációs Társulás – az érintett önkormányzatok és a Baranya Megyei Önkormányzat Hivatala konzorciumban nyújthatja be.

A pályázat során igényelhető vissza nem térítendő támogatás összege: minimum 1 millió Ft, maximum 400 millió Ft. Kérem a tisztelt Társulási Tanácsot, hogy a pályázatok benyújtását határozatával támogassa.

Pécs, 2017. június 22.

**Pfeffer József**

**elnök**